กรมการขนส่ง ตรวจรถบรรทุกและรถโดยสารที่มีค่าควันดำเกินเกณฑ์ร้อยละ 45 เพิ่มอีก 29 พร้อมพ่นสัญลักษณ์ห้ามใช้
กรมการขนส่ง ตรวจรถบรรทุกและรถโดยสารที่มีค่าควันดำเกินเกณฑ์ร้อยละ 45 เพิ่มอีก 29 พร้อมพ่นสัญลักษณ์ห้ามใช้กรมการขนส่งทางบก เปิดเผยผลการจัดผู้ตรวจการลงพื้นที่ตรวจวัดค่าควันดำรถโดยสารและรถบรรทุก ตามมาตรการป้องกันค่าฝุ่นพิษเกินมาตรฐาน PM 2.5 ในพื้นที่กรุงเทพมหานครและต่างจังหวัดทั่วประเทศ โดยในวันนี้ 19 มกราคม 2563 ได้ตรวจวัดควันดำ จำนวน 2,560 คัน พบรถที่ค่าควันดำเกินกว่าร้อยละ 45 พร้อมพ่นคำเตือนห้ามใช้ จำนวน 29 คัน ค่าควันดำสูงแต่ไม่เกินกำหนด ร้อยละ 30-45 จึงออกใบเตือนให้ไปแก้ไขปรับปรุงเครื่องยนต์ จำนวน 127 คัน แบ่งเป็น ในเขต กรุงเทพมหานคร ตรวจวัดควันดำ จำนวน 304 คัน พบค่าควันดำเกินกำหนด พ่นห้ามใช้จำนวน 0 คัน ออกใบเตือน จำนวน 2 คัน พื้นที่สำนักงานขนส่งจังหวัด 15 จังหวัดที่เป็นเส้นทางเข้าสู่กรุงเทพมหานครได้แก่ พระนครศรีอยุธยา, อ่างทอง, สมุทรสาคร, สมุทรสงคราม, สมุทรปราการ, ราชบุรี, เพชรบุรี, ฉะเชิงเทรา, นครปฐม, นนทบุรี, สุพรรณบุรี, ปทุมธานี, นครนายก, ชลบุรี, สระบุรี ตรวจวัดควันดำ จำนวน 784 คัน พบรถควันดำ พ่นห้ามใช้จำนวน 5 คัน ออกใบเตือน จำนวน 47 คัน และใน 61 พื้นที่ขนส่งจังหวัดตรวจวัดควันดำ จำนวน 1,472 คัน พบรถควันดำ จำนวน 24 คัน พ่นห้ามใช้ออกใบเตือน จำนวน 78 คันประชาชนมีส่วนร่วมด้วยการส่งภาพรถบรรทุกและรถโดยสารควันดำที่สังเกตเห็นหมายเลขทะเบียนชัดเจน ผ่านศูนย์คุ้มครองผู้โดยสารและรับเรื่องร้องเรียน หมายเลข 1584, ทาง Facebook 1584 ร้องเรียนรถโดยสารสาธารณะ